CELEX: 32010D0219
Language: sk
Date: 2010-04-16 00:00:00
Title: 2010/219/: Rozhodnutie Komisie zo 16. apríla 2010 , ktorým sa zrušuje rozhodnutie 2006/236/ES o osobitých podmienkach, ktorými sa riadia produkty rybolovu dovážané z Indonézie a určené na ľudskú spotrebu [oznámené pod číslom K(2010) 2354] (Text s významom pre EHP)

17.4.2010   
            
            
               SK
            
            
               Úradný vestník Európskej únie
            
            
               L 97/16
            
         ROZHODNUTIE KOMISIE
   zo 16. apríla 2010,
   ktorým sa zrušuje rozhodnutie 2006/236/ES o osobitých podmienkach, ktorými sa riadia produkty rybolovu dovážané z Indonézie a určené na ľudskú spotrebu
   [oznámené pod číslom K(2010) 2354]
   (Text s významom pre EHP)
   (2010/219/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (1), a najmä na jej článok 22 ods. 6,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (2), a najmä na jeho článok 53 ods. 1 písm. b),
   keďže:
   
               (1)
            
            
               Rozhodnutie Komisie 2006/236/ES z 21. marca 2006 o osobitých podmienkach, ktorými sa riadia produkty rybolovu dovážané z Indonézie a určené na ľudskú spotrebu (3), bolo prijaté v nadväznosti na kontroly Európskej komisie vykonané v Indonézii, ktorými sa odhalili významné nedostatky, pokiaľ ide o hygienu pri manipulácii s produktmi rybolovu v uvedenej tretej krajine.
            
         
               (2)
            
            
               Rozhodnutie 2006/236/ES bolo zmenené a doplnené rozhodnutím Komisie 2008/660/ES (4), ktorým sa zrušila požiadavka testovať produkty rybolovu pochádzajúce z Indonézie na prítomnosť histamínu a ťažkých kovov v produktoch akvakultúry.
            
         
               (3)
            
            
               V rozhodnutí 2006/236/ES sa stanovuje, že členské štáty majú zabezpečiť, aby sa všetky zásielky produktov rybolovu iných ako pochádzajúcich z akvakultúry dovážaných z Indonézie podrobili potrebným testom, aby sa zabezpečilo, že tieto produkty neprekračujú určité maximálne hladiny obsahu ťažkých kovov.
            
         
               (4)
            
            
               V rozhodnutí 2006/236/ES sa tiež stanovuje, že uvedené rozhodnutie sa má preskúmať na základe záruk poskytnutých príslušnými orgánmi Indonézie a na základe výsledkov testov uskutočnených členskými štátmi.
            
         
               (5)
            
            
               Výsledky testov, ktorými členské štáty testovali produkty rybolovu dovážané z Indonézie, sú priaznivé, pokiaľ ide o ťažké kovy. Okrem toho teraz Indonézia poskytla Komisii príslušné záruky. Nie je preto naďalej potrebné testovať všetky zásielky produktov rybolovu na obsah ťažkých kovov.
            
         
               (6)
            
            
               Rozhodnutie 2006/236/ES by sa preto malo zodpovedajúcim spôsobom zrušiť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2006/236/ES sa týmto zrušuje.
   Článok 2
   Toto rozhodnutie je určené členským štátom.
   
      V Bruseli 16. apríla 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 24, 30.1.1998, s. 9.
   
      (2)  Ú. v. ES L 31, 1.2.2002, s. 1.
   
      (3)  Ú. v. EÚ L 83, 22.3.2006, s. 16.
   
      (4)  Ú. v. EÚ L 215, 12.8.2008, s. 6.